EkBass/fiwiki-20250220-pages-articles huggingface dataset:
Transatlanttiset lennätinkaapelit

Transatlanttiset lennätinkaapelit olivat Atlantin pohjaan vedettyjä merikaapeleita, joilla saatiin lennätinyhteys Euroopasta Amerikkaan. Ensimmäinen transatlanttinen lennätinkaapeli laskettiin vuonna 1858. Lennätin nopeutti mannertenvälistä viestiliikennettä valtavasti, sillä aiemmin viestin kuljetus laivalla saattoi kestää viikkoja. == Ensimmäinen kaapeli == Ensimmäinen transatlanttinen kaapeli kulki Newfoundlandin Trinity Bayn ja Irlannin länsirannikon välillä. Kaapelihankkeen pani alulle amerikkalainen liikemies Cyrus West Field. Kaapelia yritettiin laskea jo vuonna 1857, mutta yritys epäonnistui mm. myrskyn ja kaapelin katkeilun vuoksi. Kaapelinlasku onnistui vasta vuonna 1858. Kaapelia laskivat vastakkaisiin suuntiin yhdysvaltalainen alus USS Niagara ja brittiläinen HMS Agamemnon. Ensimmäinen transantlanttinen sähke lähetettiin 16. elokuuta 1858. Se oli 99 sanaa pitkä, ja sen lähetti kuningatar Viktoria Yhdysvaltain presidentti James Buchananille. Sähkeen välittäminen kesti kuusitoista ja puoli tuntia. Kaapeli oli heikkolaatuinen, ohut ja huonosti eristetty. Viestit saatiin läpi vain ajoittain, signaali heikkeni jatkuvasti, ja lokakuussa 1858 kaapeli mykistyi täysin. Lyhytikäisyydestään huolimatta kaapeli ehti osoittaa käyttökelpoisuutensa, sillä sen avulla Britannian hallitus oli saanut kanadalaisille joukoilleen nopeasti tiedon Intian kapinan talttumisesta. == Seuraavat kaapelit == Vuosina 1865–1866 laskettiin kaksi uutta kaapelia, jotka olivat fyysikko William Thomsonin (myöhemmin lordi Kelvin) neuvojen mukaisesti aiempaa huomattavasti paksummat. Kaapelit olivat niin painavat, että niiden laskemiseen tarvittiin maailman suurin laiva S/S Great Eastern. Tällä kertaa yhteys muodostui pysyväksi. Sanomia Turusta kirjoitti syyskuussa 1866: Vuoteen 1900 mennessä Atlantin alla kulki jo 15 kaapelia. == Lähteet == == Aiheesta muualla == * * * Museum of Technology: Valokuvassa kappale Great Easternin 1865 laskemaa kaapelia. Web archive 2016 * History of the Atlantic Cable & Undersea Communications Kuvia eri vuosien kaapeleista. * Glover, Bill History of the Atlantic Cable & Undersea Communications Cable Timeline: 1845-1900. Luokka:Merikaapelit (tietoliikenne) Luokka:Lennätin Luokka:Atlantin historia Luokka:1850-luku Luokka:1860-luku
Adil Nabi

Adil Nabi (s. 28. helmikuuta 1994 Aston, Birmingham) on pakistanilaisia sukujuuria omaava englantilainen jalkapalloilija, joka edustaa Intian Superliigassa pelaavaa Delhi Dynamos FC:tä lainalla Valioliigan West Bromwich Albionista. Pelipaikaltaan molempijalkainen Nabi on hyökkääjä. Nabi on West Bromwichin kasvatti. Kaudella 2014–2015 hän oli vaihtopenkillä kahdessa seuran ottelussa. Elokuussa 2015 Nabi siirtyi loppuvuoden kattavalla sopimuksella Intian Superliigaan Delhi Dynamosin riveihin. Hän teki pääsarjadebyyttinsä lokakuussa 2015 Goa FC:tä vastaan. Nabi pelasi vuosina 2010–2011 Englannin alle 17-vuotiaiden maajoukkueessa seitsemän ottelua tehden kaksi maalia. == Lähteet == Luokka:Englantilaiset jalkapalloilijat Luokka:Vuonna 1994 syntyneet Luokka:Elävät henkilöt
2,2,6,6-tetrametyylipiperidiini

2,2,6,6-Tetrametyylipiperidiini (C9H19N) on heterosyklisiin amiineihin kuuluva orgaaninen yhdiste. Yhdistettä ja sen johdannaisia käytetään muun muassa orgaanisissa synteeseissä. ==Valmistus ja käyttö== 2,2,6,6-Tetrametyylipiperidiiniä valmistetaan tyypillisesti pelkistämällä triasetoniamiinia, jota valmistetaan foronin ja ammoniakin välisellä reaktiolla. Pelkistimenä voidaan käyttää sinkkiä, tinaa tai natriumin amalgaamia. Sen tuottamiseen suuressa mittakaavassa on myös kehitetty menetelmä, jossa triasetoniamiini reagoi hydratsiinin kanssa muodostaen hydratsonin. Tämä hydratsoni pelkistetään 2,2,6,6-tetrametyylipiperidiiniksi emäksisissä olosuhteissa Wolff–Kishner-pelkistyksellä. : 2,2,6,6-Tetrametyylipiperidiiniä käytetään valmistettaessa hyvin vahvasti emäksistä, mutta ei nukleofiilista litiumtetrametyylipiperididiä ja yleisesti hapettimena käytettävää 2,2,6,6-tetrametyylipiperidiini-N-oksidia eli TEMPOa. Yhdistettä käytetään myös silyyliketeeniasetaalien synteesiin. Yhdistettä ja sen johdannaisia käytetään polymeereissä steerisesti estyneinä valon indusoiman hapettumisen estämiseenRichard Thomas, Martin Dexter & R. E. King III: Antioxidants, Polymers, Kirk-Othmer Encyclopedia of Chemical Technology, John Wiley & Sons, New York, 2002. Viitattu 11.10.2015Rainer Wolf & Bansi Lal Kaul: Plastics, Additives, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.10.2015. ==Lähteet== Luokka:Piperidiinit
Bad Kreuznach

Bad Kreuznach on kaupunki Bad Kreuznachin piirikunnassa Rheinland-Pfalzin osavaltiossa Saksassa. Kaupungissa asui 43 946 ihmistä vuonna 2013. Bad Kreuznachissa harjoitettiin 1920-luvulla tupakka-, nahka-, viini-, lasi- ja marmoriteollisuutta sekä viininviljelystä ja viini- ja viljakauppaa. Kaupunki on tunnettu parannustarkoituksiin käytetyistä suolalähteistään; nämä löydettiin vuonna 1478, laajempi käyttö alkoi vuonna 1830. Vuonna 819 kaupunki mainitaan nimellä Cruciniacum. ==Lähteet== == Aiheesta muualla == Luokka:Rheinland-Pfalzin kunnat
Samu Airasvaara

Samu Airasvaara (s. 28. toukokuuta 1989) on Vuorelasta, Siilinjärveltä lähtöisin oleva maalivahti joka edusti Suomi-sarjassa pelaavaa Iisalmen Peli- Karhuja. ==Lähteet== Luokka:Suomalaiset jääkiekkomaalivahdit Luokka:Elävät henkilöt Luokka:Vuonna 1989 syntyneet
Teekannu

Teekannu on teen, yrttiteen tai muun vastaavan juoman hauduttamiseen ja tarjoiluun käytettävä astia. Teekannuun kaadetaan kiehuvaa tai melkein kiehuvaa vettä, johon lisätään teelehtiä tai yrttikasvien osia, joista alkaa liueta makuaineita veteen. Muutaman minuutin hauduttamisen jälkeen valmis teejuoma kaadetaan kannusta teekuppeihin. Teekannun osat ovat vesisäiliö, kansi, kaatonokka sekä korva eli kädensija. Teekannu on muodoltaan yleensä pullean pallomainen niin, että yläpinnassa olevan kannen läpimitta on kannun sisäläpimittaa pienempi. Kannessa on usein nystyrä ja kansiaukon reunassa sitä vastaava kolo; niiden avulla kansi voidaan kiertämällä lukita, ettei se putoa teetä kaadettaessa. Kannessa on nuppi tai kolo sormia varten kannen avaamiseksi.Nokela, Leena: ”Hyvä teekannu”, keraamikko Airi Hortlingin käsityksiä, osa isosta juttukokonaisuudesta Tee, Kotiliesi 4/1973 s. 53. Kaatonokan suu on melko pieni, jotta teen kaato sujuu hallitusti. Suun reunan terävä särmä auttaa nestevirran katkaisussa, ettei teetä valu pöydälle. Teekannun kädensija on yleensä joko alastaittuvaksi saranoitu ripa kannun päällä tai kiinteä keramiikasta muotoiltu korva kannun takaosassa. Japanilaisessa kyusu-teekannussa kädensija on kannun sivulla. Kädensijan muotoilu helpottaa teen hallittua kaatamista. Teekannussa voi lisäksi olla irrotettava siiviläosa teelehtiä varten. Sen korvaavat nykyisin yhä useammin teepussit tai irtoteetä varten tarkoitetut haudutuspussit, jotka siivilän tavoin estävät teelehtien sekoittumisen veteen. Kolmas vaihtoehto on antaa teelehtien sekoittua veteen ja kaataa valmis juoma teesihdin eli pienen siivilän läpi teekuppiin. Teekannuja valmistetaan eniten fajanssista, kivitavarasta, posliinista tai muusta keramiikasta, lasitettuna tai lasittamattomana. Muita materiaaleja voivat olla laboratoriolasi sekä valurauta, ruostumaton teräs, hopea tai muu metalli. Siiviläosa on useimmiten metallia, mutta se voi olla myös rei’itettyä keramiikkaa tai muovia. Usein teekannu lämmitetään esimerkiksi lämpimällä vedellä ennen teeveden kaatoa siihen. Teekannun lämpimänä pitämiseen käytetään pannumyssyä tai telinettä, jonka avulla teekannun alla voi polttaa lämpökynttilää. ==Lähteet== == Aiheesta muualla == Luokka:Teevälineet Luokka:Astiat
Toivo Tyrni

Toivo Tyrni (21. joulukuuta 1890 Tuulos – 15. heinäkuuta 1966 Mynämäki) oli suomalainen lääketieteen ja kirurgian tohtori, kunnanlääkäri sekä kansanedustaja 1933–1935 ja 1947–1948. Toivo Tyrnin vanhemmat olivat maanviljelijä Kalle Kustaa Tyrni ja Matilda Häppölä. Hän valmistui lääketieteen kandidaatiksi 1916, lisensiaatiksi 1920 sekä lääketieteen ja kirurgian tohtoriksi 1929. Hänen Helsingin yliopistossa 1926 julkaistun väitöskirjansa otsikko oli Über die Wasserausscheidung der Nieren bei vasomotorischer Überempfindlichkeit. Tyrni työskenteli aluksi vt. kunnanlääkärinä 1918–1920 ja sitten kunnanlääkärinä useissa kunnissa 1921–1961. Hän oli myös Turun ja Porin läänin lääninlääkäri 1945, Hämeen läänin lääninlääkäri 1946 ja Vakka-Suomen Sanomien päätoimittaja. Toivo Tyrni valittiin eduskuntaan edistyspuolueen edustajaksi Turun läänin eteläisestä vaalipiiristä vuoden 1933 vaaleissa. Tyrni lukeutui edistyspuolueen eduskuntaryhmässä sen vasempaan laitaan. Hän sai vapautuksen kansanedustajan tehtävästä 15. marraskuuta 1935 viran hoitamista varten. Hänen tilalleen nousi Väinö Merivirta. Tyrni nousi uudelleen eduskuntaan varasijalta 9. joulukuuta 1947, kun Yrjö Suontausta nimitettiin korkeimman oikeuden jäseneksi. Hän toimi myös Mynämäen kunnanvaltuuston puheenjohtajana ja Nummen kunnanvaltuutettuna. Presidentin valitsijamiehenä Tyrni oli viidesti. ==Lähteet== Luokka:Kansanedustajat Luokka:Mynämäen kunnanvaltuutetut Luokka:Nummen kunnanvaltuutetut Luokka:Kansallisen Edistyspuolueen poliitikot Luokka:Varsinais-Suomen vaalipiiri Luokka:Suomalaiset lääkärit Luokka:Suomalaiset päätoimittajat Luokka:Vuonna 1890 syntyneet Luokka:Vuonna 1966 kuolleet
Ukon wacka (kappale)

Ukon wacka on suomalaisen folk metal -yhtyeen Korpiklaanin single samannimiseltä albumilta. Kappaleella vierailee Tuomari Nurmio. Ukon wacka eli wackajaiset ovat ainakin itämerensuomalaisessa yhteisössä joko yhden tai useamman järjestämät uskonnolliset pidot. Singlen kansikuvan on toteuttanut Jan ”Örkki” Yrlund. == Kappaleet == # # == Kokoonpano == * Cane – kitara * Jonne Järvelä – kitara, laulu * Jarkko Aaltonen – basso * Matson – rummut * Juho Kauppinen – haitari * Hittavainen – viulu, säkkipilli, huilu, jouhikko * Tuomari Nurmio – muu laulu (kappale 1) * Jan ”Örkki” Yrlund – kansikuva Luokka:Vuoden 2010 kappaleet Luokka:Korpiklaanin kappaleet
Metsälle

Metsälle on Korpiklaani-yhtyeen single albumilta Manala. Kappale osallistui Uuden Musiikin Kilpailuun. == Lähteet == *http://www.korpiklaani.com/index.php?id=47 Luokka:Korpiklaanin kappaleet
Benjamin Henrichs

Benjamin Henrichs (s. 23. helmikuuta 1997 Bocholt) on saksalainen jalkapalloilija, joka edustaa Bundesliigassa pelaavaa RB Leipzigia. Molempijalkainen Henrichs on pelipaikaltaan hyökkäävä keskikenttäpelaaja. Henrichs on Bayer 04 Leverkusenin kasvatti. Hän debytoi seuran edustusjoukkueen paidassa Bundesliigassa elokuussa 2015 tullessaan vaihdosta kentälle Karim Bellarabin tilalle Borussia Dortmundia vastaan. Elokuussa 2018 hän siirtyi ranskalaisseura Monacoon ja sieltä heinäkuussa 2020 lainalle RB Leipzigiin, jonka omistukseen hän siirtyy heinäkuussa 2021. Henrichs on pelannut kauden 2023–2024 loppuun mennessä Ranskan Ligue 1:ssä 35 ottelua, joissa hän on tehnyt yhden maalin, ja Saksan Bundesliigassa 160 ottelua, joissa tehnyt kuusi maalia. Mestarien liigassa hän on pelannut 31 ottelua ja Eurooppa-liigassa seitsemän. Hän voitti Leipzigissa Saksan cupin 2022 ja 2023. Henrichs on pelannut Saksan nuorten maajoukkueissa. Vuoden 2014 alle 17-vuotiaiden EM-kilpailuissa hän toimi Saksan kapteenina ja teki yhden maalin. Saksan A-maajoukkueessa hän teki debyyttinsä 11. marraskuuta 2016 San Marinoa vastaan. Tämän jälkeen hän on pelannut kaksi maaottelua vuosina 2017, 2020 ja 2022, kuusi maaottelua vuonna 2023 sekä kolme maaottelua vuonna 2024 eli yhteensä 16 maaottelua. Niissä hän on ollut avauskokoonpanossa seitsemän kertaa. EM-kilpailuissa 2024 hän tuli vaihdosta kentälle voitokkaassa neljännesvälieräottelussa Tanskaa vastaan. == Lähteet == * Profiili Saksan jalkapalloliiton sivustolla * Profiili Soccerway-sivustolla === Viitteet === Luokka:Saksalaiset jalkapalloilijat Luokka:Vuonna 1997 syntyneet Luokka:Elävät henkilöt
Johann Zarco

Johann Zarco (s. 16. heinäkuuta 1990 Cannes) on ranskalainen ratamoottoripyöräilijä, joka kilpailee kaudella 2015 Moto2-luokassa Ajo Motorsportin tallissa. Zarco on 171 senttimetriä pitkä ja painaa 65 kilogrammaa.http://www.motogp.com/en/riders/Johann+Zarco == Ura == === 125cc === Zarco debytoi 125-kuutioisissa kaudella 2009 Aprilian pyörällä. Hän oli sarjan kahdeskymmenes, ollen parhaimmillaan kuudes Italian kisassa. Kaudella 2010 Zarco oli sarjan yhdestoista, ollen jälleen parhaimmillaan kuudes. Kolmannella 125-kuutioisten kaudellaan Zarco saavutti avausvoittonsa Japanissa ja kaiken kaikkiaan 11 palkintosijaa ollen sarjan toinen. === Moto2 === Kaudeksi 2012 Zarco siirtyi Moto2-luokkaan. Avauskaudellaan hän oli sarjan kymmenes 95 pisteellään. Toisella kaudellaan Zarco saavutti kaksi palkintosijaa ja oli sarjan yhdeksäs. Kaudella 2014 Zarco ajoi Caterhamilla sijoittuen neljästi kolmanneksi. Lopputuloksissa hän oli sarjan kuudes. Kaudeksi 2015 Zarco siirtyi Ajo Motorsportille ja saavutti ensimmäisen voittonsa Argentiinan kilpailussa. Hän varmisti mestaruutensa jo kauden neljänneksi viimeisessä kilpailussa Japanissa. == Lähteet == == Aiheesta muualla == Luokka:Ranskalaiset ratamoottoripyöräilijät Luokka:Vuonna 1990 syntyneet Luokka:Elävät henkilöt
Abu Kamal

Abu Kamal (, suom. ’Kamalin isä’; myös , suom. ’Kamalin suku’) on kaupunki Syyrian Dair al-Zaurin maakunnan itäosissa, lähellä Irakin rajaa. Eufratjoen oikealla (lounaisella) rannalla sijaitseva kaupunki on Abu Kamalin piirikunnan keskus. Vuoden 2004 väestönlaskennassa kaupunkiin kirjattiin 42 510 ja koko piirikuntaan 265 142 asukasta. Syyrian sisällissodan ja väkivaltaisuuksien vuoksi monet kaupungin asukkaista ovat paenneet. Kaupunki on tärkeän Syyrian ja Irakin välisen maantien varrella, linnuntietä noin 440 kilometriä Syyrian pääkaupunki Damaskoksesta itään, ja 120 kilometriä maakuntakeskus Dair al- Zaurista kaakkoon. Irakin raja sijaitsee noin 8 kilometrin päässä kaupungin keskustasta kaakkoon. Irakin puoleinen rajakaupunki on Anbarin maakunnan Qaim (al-Qa’im). Syyrian sisällissodassa kaupungin raportoitiin joutuneen kesällä 2012 Syyrian hallitusta vastaan kapinoivien joukkojen haltuun. Heinäkuussa 2014 raportoitiin Isis-järjestön vallanneen kaupungin. Vuoden 2017 loppupuolella kaupunki oli viimeinen Isis-järjestön hallitsema merkittävä asutuskeskus Syyriassa. Syyrian ja Irakin armeijan, sekä Hizbollahin joukkojen uutisoitiin vallanneen kaupungin 8. marraskuuta 2017. Isis valtasi kaupungin takaisin 11. marraskuutahttp://www.syriahr.com/en/?p=78287http://www.dailymail.co.uk/wires/afp/article-5073053/IS- fierce-fightback-rescue-Syrian-urban-bastion.html. Syyrian armeija valtasi kaupungin lopullisesti takaisin 19. marraskuutahttp://www.dailymail.co.uk/wires/afp/article-5097673/Syria-army- allies-retake-Albu-Kamal-IS-military-source.html. ==Lähteet== ==Aiheesta muualla== *Abu Kamal (homsonline.com) *International Coalition Air Raids target a Children Hospital in Abu Kamal (3.9.2015) (syrian-mirror.net) *'US helicopter raid' inside Syria (27.10.2008) (bbc.co.uk) Luokka:Syyrian kaupungit Luokka:Dair al-Zaurin maakunta
Ricardo Lucarelli

Ricardo Samuel Lucarelli Santos de Souza (s. 14. helmikuuta 1992 Contagem) on brasilialainen lentopalloilija, joka edustaa Brasilian lentopallon Superliigassa pelaavaa FUNVIC Taubatéa ja Brasilian lentopallomaajoukkuetta. Pelipaikaltaan 195 senttimetriä pitkä ja 79 kilogrammaa painava Lucarelli on laitaiskijä.http://poland2014.fivb.org/en/competition/teams/bra- brazil/players/ricardo-lucarelli-santos-de-souza?id=40937 Hänen iskulyöntinsä ylettyy 338 senttimetriin ja blokkilyöntinsä 308 senttimetriin.http://www.worldofvolley.com/wov-community/players/6947/ricardo- lucarelli-santos-de-souza.html Lucarelli edusti vuodet 2010–2013 Minas Tênis Clubea, jonka kanssa hän voitti Brasilian Superliigan mestaruuden kaudella 2011–2012. Vuodet 2013–2015 hän pelasi SESI-seurassa. Vuonna 2015 Lucarelli siirtyi nykyiseen seuraansa, FUNVIC Taubatéen. Lucarelli debytoi Brasilian lentopallomaajoukkueessa vuonna 2011. Vuonna 2014 hän oli mukana voittamassa MM-hopeaa. Maailmanliigasta Lucarelli on saavuttanut kaksi hopeaa vuosilta 2013 ja 2014. Vuoden 2014 MM-kilpailuissa sekä vuosien 2013 ja 2014 maailmanliigassa Lucarelli valittiin oman pelipaikkansa parhaaksi pelaajaksi. == Lähteet == Luokka:Brasilialaiset lentopalloilijat Luokka:Vuonna 1992 syntyneet Luokka:Elävät henkilöt
Earvin N’Gapeth

Earvin N’Gapeth (s. 12. helmikuuta 1991 Saint-Raphaël) on ranskalainen lentopalloilija, joka edustaa Italian A1-liigassa pelaavaa Pallavolo Modenaa ja Ranskan lentopallomaajoukkuetta. 194 senttimetriä pitkä ja 93 kilogrammaa painava N’Gapeth on pelipaikaltaan yleispelaaja.http://poland2014.fivb.org/en/competition/teams/fra- france/players/earvin-ngapeth?id=40697 Hänen iskulyöntinsä ylettyy 358 senttimetrin korkeuteen ja torjunta 327 senttimetriin. Faneille.com -sivusto pitää N’Gapethia maailman viihdyttävimpänä lentopalloilijana. N’Gapeth pelasi vuodet 2008–2011 kotimaansa Pro A:n Tours VB:ssä, jossa hän voitti kolmesti Ranskan cupin ja kerran mestaruuden. Vuodet 2011–2013 N’Gapeth pelasi Italian A1-liigan Piemonte Volleyssä. Vuonna 2013 hän pelasi venäläisessä VK Kouzbass Kemerovossa. Kaudeksi 2014–2015 N’Gapeth siirtyi italialaisen Pallavolo Modenan riveihin. Hän voitti avauskaudellaan Italian cupin mestaruuden. Kaudet 2018–2019 Earvin pelasi Zenit-Kazanin joukkueessa Venäjän superliigassa. Earvin saavutti Zenitin riveissä muun muassa Mestareiden liigan finaalipaikan. N’Gapeth palasi Modenan joukkueeseen kaudeksi 2021–2022. Kahdesti alle 19-vuotiaiden EM-kultaa, kerran alle 21-vuotiaiden EM-kultaa ja kerran alle 19-vuotiaiden EM-pronssia saavuttanut N’Gapeth debytoi Ranskan lentopallomaajoukkueessa vuonna 2010. Hän oli mukana vuoden 2014 MM- kilpailuissa Puolassa. Vuoden 2015 maailmanliigassa, jonka Ranska voitti, N’Gapeth valittiin turnauksen parhaaksi pelaajaksi. Vuoden 2015 EM- kilpailuissa Ranska voitti kultaa N’Gapethin ratkaistessa finaalin. Hänet valittiin myös turnauksen toiseksi parhaaksi pelaajaksi pelipaikallaan. Pelaajana N’Gapeth tunnetaan erityisesti kovista iskulyönneistään verkolta. Lisäksi hänellä on tapana tehdä yllättäviä ja yleisöä viihdyttäviä ratkaisuja pelissä. Hän esimerkiksi on lyönyt 2015 EM-finaalin ottelupallon selkä verkkoon päin. N’Gapeth on myös räppäri ja hän tekee Spotifyhin musiikkia etunimellään Earvin. == Lähteet == Luokka:Ranskalaiset lentopalloilijat Luokka:Ranskalaiset olympiavoittajat Luokka:Vuonna 1991 syntyneet Luokka:Elävät henkilöt
Mayadin

Mayadin ( tai ) on kaupunki Syyrian Dair al-Zaurin maakunnan itäosissa, likimain maakuntakeskus Dayr al-Zawrin ja Irakin rajan välissä. Eufratjoen oikealla (lounaisella) rannalla sijaitseva kaupunki on Mayadinin piirikunnan keskus. Vuoden 2004 väestönlaskennassa kaupunkiin kirjattiin 44 028 ja koko piirikuntaan 247 171 asukasta. Mayadin sijaitsee Syyrian keskeisellä öljyntuotantoalueella (lähistöllä esimerkiksi al-Wardin kaasu- ja öljykenttä), tärkeän Syyriaa ja Irakia yhdistävän maantien varrella, ja aivan kaupungin itäpuolella on Eufratjoen ylittävä maantiesilta. Mayadin on linnuntietä noin 420 kilometriä Syyrian pääkaupunki Damaskoksesta itäkoilliseen, ja 45 kilometriä maakuntakeskus Dair al-Zaurista kaakkoon. Irakin raja on noin 84 kilometriä kaupungin keskustasta kaakkoon. Syyrian sisällissodassa kaupunki joutui aluksi usean Syyrian hallintoa vastaan taistelevan kapinallisryhmän hallintaan, sittemmin ääri-islamistinen Isis-järjestö otti kaupungin haltuunsa. Kaupungissa oli huomattavaa vastarintaa järjestön taistelijoita kohtaan, ja tällöin Isisin taistelijoita surmattiin. Isis teloitti joitain henkilöitä, joiden järjestö epäili toimineen sitä vastaan. Isisiä vastaan kohdistettiin myös yksi tai useampia ilmaiskuja. ==Lähteet== Luokka:Syyrian kaupungit Luokka:Dair al-Zaurin maakunta
Kiljavan opisto

Kiljavan opisto on Palkansaajien koulutussäätiön ylläpitämä Nurmijärvellä sijaitseva kansanopisto. Opisto sijaitsee Kiljavalla Sääksjärven rannalla. Kiljavan opisto tarjoaa runsaasti työelämän kehittämiseen ja edunvalvontaan liittyviä kursseja. Opistossa voi suorittaa ammattitutkintoja ja tarjonnassa on lisäksi harrastustoimintaan liittyviä kursseja. Keskusjärjestöille, ammattiliitoille ja työttömyyskassoille järjestetään henkilöstön ammatillista lisä- ja täydennyskoulutusta. Koulutusta järjestää SAK:n Kehittämiskeskus. Kiljavan opisto ja Voionmaan opisto yhdistyivät vuoden 2016 alussa ja Voionmaan opisto muutti Ylöjärveltä Tampereelle kesällä 2016 ja muutti nimekseen Voionmaan koulutuskeskus. Voionmaan koulutuskeskus tarjoaa nuorille ja aikuisille suunnattuja pitkiä kansanopistolinjoja median ja viestinnän sekä kulttuurin alalta. Lisäksi Tampereella voi suorittaa avoimen yliopiston opintoja kasvatustieteestä ja psykologiasta. Kiljavan opisto järjestää Nurmijärven ja Tampereen lisäksi koulutusta Helsingissä, Kirkkonummella, Kuopiossa, Oulussa ja Vaasassa. Kiljavan opiston nelikerroksinen päärakennus on valmistunut 1950. Opiston yhteydessä toimii Hotelli Kiljavanranta.Kiljavanranta.fi. Viitattu 11.10.2015. Opiston tiloissa toimii myös Humanistisen ammattikorkeakoulun toimipiste HUMAK Nurmijärvi. ==Lähteet== ==Aiheesta muualla== *Opiston verkkosivut Luokka:Kiljava Luokka:Nurmijärven rakennukset ja rakennelmat Luokka:SAK Luokka:Suomen kansanopistot Luokka:Nurmijärven oppilaitokset
Nyrkkeily Kansainyhteisön kisoissa 2014

Kansainyhteisön kisojen 2014 nyrkkeily järjestettiin Scottish Exhibition and Conference Centressä 25. heinäkuuta–2. elokuuta 2014. Kilpailujen ohjelmassa oli kymmenen sarjaa miehille ja kolme naisille. == Mitalistit == Lähde: glasgow2014.com === Miehet === Sarja Kultaa Hopeaa Pronssia Kevyt kärpässarja (49 kg) Paddy Barnes Devendro Laishram Ashley Williams Fazil Juma Kaggwa Kärpässarja (52 kg) Andrew Moloney Muhammad Waseem Abdul Omar Reece McFadden Kääpiösarja (56 kg) Michael Conlan Qais Ashfaq Sean McGoldrick Benson Gicharu Njangiru Kevytsarja (60 kg) Charlie Flynn Joe Fitzpatrick Joseph Cordina Michael Alexander Kevyt välisarja (64 kg) Josh Taylor Junias Jonas Samuel Maxwell Sean Duffy Välisarja (69 kg) Scott Fitzgerald Mandeep Jangra Tulani Mbenge Steven Donnelly Keskisarja (75 kg) Antony Fowler Vijender Singh Connor Coyle Benny Muziyo Raskas keskisarja (81 kg) David Nyika Kennedy St Pierre Nathan Thorley Sean McGlinchy Raskassarja (91 kg) Samir El-Mais David Light Efetobor Apochi Stephen Lavelle Superraskas sarja (yli 91 kg) Joseph Joyce Joseph Goodall Mike Sekabembe Efe Ajagba === Naiset === Sarja Kultaa Hopeaa Pronssia Kärpässarja (48-51 kg) Nicola Adams Michaela Walsh Pinki Rani Mandy Bujold Kevytsarja (57-60 kg) Shelley Watts Laishram Devi Alanna Audley-Murphy Maria Machongua Keskisarja (69-75 kg) Savannah Marshall Ariane Fortin Lauren Price Edith Ogoke == Lähteet == Luokka:Kansainyhteisön kisat 2014 Luokka:Nyrkkeilykilpailut
Ölmos–Purunpää

thumb|Näkymä Glasbergetiltä Finnvikenin yli Hamnholmenin suuntaan lokakuussa 2015. thumb|Krogaruddenin kallioita. Ölmos–Purunpää on Natura 2000 -suojelualue Dragsfjärdissä Kemiönsaarella. Alueen pinta-ala on 1056 hehtaaria ja se koostuu useista lähellä toisiaan olevista alueista. Se on saanut nimensä Ölmosin ja Purunpään kylistä Dragsfjärdissä. Osa Natura-alueen vesi- ja maa- alueista kuuluu Saaristomeren kansallispuistoon. Natura 2000 -alueeseen kuuluu pitkä ja kapea, vuonomainen, kallioperän murrokseen syntynyt Purunpäänlahti (Purunpää viken). Se on suultaan kapea ja perältään leveä, ja suolapitoisuus vaihtelee lahden eri osiassa. Lahden rannalla on Purunpään historiallinen kylätontti. Purunpäänlahteen laskee Hammarsbodaträsket. Se on kahdesta altaasta muodostuva järvi, jonka eteläinen suurempi allas on karu ja kirkasvetinen nuottaruohotyypin järvi. Pienempi koillinen allas on rehevämpi. Purunpäänlahteen luoteessa rajoittuu Ekhamnin tammilehto, jossa tammea on noin 400 runkoa. Muista puulajeista esiintyvät vaahtera ja saarni ja yksittäisinä yksilöinä metsälehmus. Pähkinäpensasta on runsaana yli tuhannen pensaan kasvustona. Muita pensaslajeja ovat koiranheisi, orapaatsama, lehtokuusama, tuhkapensas ja taikinamarja. Purunpään niemen eteläiset ja läntiset rannat ja eteläpuoliset saaret ovat jyrkkiä ja kallioisia ja kasvavat pääosin mäntyä. Krogarudden niemen eteläkärjessä on 1600–1700-luvulla toiminut satamana, ja paikalla on jäännöksiä rakennuksista ja tulisijoista sekä kallioon hakattuja nimiä ja vuosilukuja. Niemen länsipuolella on kolmesta yhteenkasvaneesta saaresta muodostunut Jungfruholmen–Högholmen–Skansholmen. Myös nämä saaret ovat karuja ja kallioisia ja mäntyä kasvavia. Niiden itärannalla esiintyy simpukkamaata ja jalopuulehtoja. Puulajeina näissä ovat pähkinäpensas, saarni, tammi ja metsälehmus. Tästä pohjoiseen olevalla rannikko-osuudella Ölmos Långsidanilla mannervyöhyke vaihtuu suoraan avoimeen ulappaan, mikä on ainutlaatuista koko Saaristomerellä. Pohjoisosassa Långsidania on 2,5 kilometriä hiekkarantaa. ==Lähteet== Luokka:Kemiönsaaren luonto Luokka:Suomen Natura-alueet Luokka:Dragsfjärd
Dunnideerin linna

Dunnideerin linna on noin vuonna 1260 rakennettu torni, joka on nykyään rauniona. Se on osittain rakennettu paikalla olleen esihistoriallisen linnoituksen osista. Paikalta on löydetty 1300–1400-luvuille ajoitettuja esineitä. == Lähteet == Luokka:Aberdeenshiren linnat
Pharaoh Overlord (Circlen albumi)

__NOTOC__ Pharaoh Overlord on vuonna 2015 ilmestynyt Circlen 31. studioalbumi. Levyn päätöskappaletta lukuun ottamatta se sisältää pelkästään instrumentaalimusiikkia. Yhtyeen jäsenten sivuprojekti Pharaoh Overlord julkaisi samanaikaisesti albumin Circle. == Kappaleet == # # # # # == Kokoonpano == * Julius Jääskeläinen – kitara * Pekka Jääskeläinen – kitara * Janne Westerlund – kitara * Jussi Lehtisalo – basso * Tomi Leppänen – rummut * Mika Rättö – kosketinsoittimet, laulu * Juho Viljanen – puhaltimet == Arvostelut == * Inferno: * The Line Of Best Fit: == Lähteet == * Circle ‎– Pharaoh Overlord Discogs. ===Viitteet=== Luokka:Circlen albumit Luokka:Vuoden 2015 albumit
Circle (Pharaoh Overlordin albumi)

Circle on vuonna 2015 ilmestynyt Pharaoh Overlordin yhdeksäs studioalbumi. Pääosin samoista muusikoista koostuva Circle julkaisi samanaikaisesti albumin Pharaoh Overlord. == Arvioita == *Inferno: *The Line Of Best Fit: == Muusikot == *Julius Jääskeläinen – kitara *Pekka Jääskeläinen – kitara *Janne Westerlund – kitara *Jussi Lehtisalo – basso *Tomi Leppänen – rummut == Kappaleet == # # # # # # == Lähteet == *Pharaoh Overlord ‎– Circle Discogs. ===Viitteet=== Luokka:Pharaoh Overlordin albumit Luokka:Vuoden 2015 albumit
Kurt Nyholm

Kurt Rainer Nyholm (17. kesäkuuta 1932 Munsala – 26. joulukuuta 1996 TurkuUppslagsverket.fi ) oli suomalainen kielentutkija ja professori. Hän oli vuodesta 1971 Åbo Akademin germaanisen filologian professori ja 1975–1978 rehtori. Hän tutki keskiyläsaksan kieltä ja tyyliä.Facta 2001, WSOY 1985, 12. osa, palsta 202 Hän väitteli vuonna 1964 Graalin tarinasta. Keskiajan tutkimuksen ohella hän tutki myös nykykirjallisuutta tyylin näkökulmasta. == Lähteet == Luokka:Suomalaiset kielitieteilijät Luokka:Suomalaiset keskiajantutkijat Luokka:Suomalaiset professorit Luokka:Åbo Akademin professorit Luokka:Åbo Akademin rehtorit Luokka:Vuonna 1932 syntyneet Luokka:Vuonna 1996 kuolleet
Korthalsingriffoni

Korthalsingriffoni () on alun perin alankomaalainen koirarotu. FCI luokittelee rodun ranskalaiseksi johtuen siitä, että rodun luoja Edward K. Korthals työskenteli Ranskassa. Sitä käytetään seisovana lintukoirana ja se kuuluukin FCI:n roturyhmään 7 eli kanakoiriin. Vuonna 2018 se oli Ranskassa 6. suosituin paikallinen rotuLOF 2018: Quid des races françaises? Société Centrale Canine. Haettu 4.2.2019. \- listauksessa se on 7. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi. == Luonne ja käyttäytyminen == Metsästyksessä rotua voidaan käyttää joko jäljestämiseen tai noutamiseen. Se soveltuu myös vesistöistä noutamiseen. == Alkuperä == Korthals perusti Ipenwoud-kennelin alun perin saksalaiseen Biebeshein am Rhenin kaupunkiin, jossa hän kasvatti nykyisen korthalsingriffonin kantamuotoa 20 vuoden ajan. Tämän vuoksi jotkut pitävät sitä saksalaisena rotuna. Toiset taas painottavat alkuperämaan määrittämisessä Korthalsin kansalaisuutta (alankomaalainen) tai maata, jossa rotu alun perin tunnustettiin (Ranska). ==Lähteet== == Aiheesta muualla == Luokka:FCI 7 Seisovat lintukoirat Luokka:Seisojat Luokka:Alankomaalaiset koirarodut Luokka:Ranskalaiset koirarodut
Bonneval (Eure-et-Loir)

Bonneval on kunta Ranskassa Eure-et-Loirin departementissa Centre-Val de Loiren alueella. Se sijaitsee Loir-joen varrella. Kunta tunnetaan lempinimellä Pikku Venetsia, koska linnoitettua kaupunkia ympäröi joen lisäksi kaivettu vallihauta. Kaupungissa on nähtävänä keskiaikaisen linnoituksen jäänteitä sekä vuonna 857 valmistunut benediktiiniläisluostari Abbaye Saint-Florentin de Bonneval.Tour de France 2012 ==Tunnettuja kuntalaisia== *Henri Ey, psykiatri Tiedosto:Bonneval_Abbaye_St_Florentin.JPG|Abbaye Saint-Florentin de Bonneval ==Aiheesta muualla== ==Lähteet== Luokka:Eure-et-Loirin kunnat
Älä mene pois

Älä mene pois on Eero Koivistoisen säveltämä, ja Carita Holmströmin levyttämä kappale, joka edusti Suomea vuoden 1974 Eurovision laulukilpailussa. Suomen karsinnoissa kappale esitettiin Hectorin sanoittamana suomenkielisena versiona, mutta loppukilpailussa Brightonissa Holmström lauloi sen englanniksi nimellä ”Keep Me Warm”, jonka tekstistä vastasi Frank Robson. Musiikillisesti kappale on klassinen balladi. Kappale sai kilpailussa neljä pistettä ja sijoittui 13:nneksi. Pisteet tulivat Israelilta, Britannialta ja Irlannilta. == Kokoonpano == * Carita Holmström - laulu ja piano * Eero Koivistoinen - kapellimestari * Juhani Aaltonen - huilu * Reijo Lehtovirta - klarinetti * Unto Haapa-aho - bassoklarinetti * Kaj Backlund ja Jörgen Petersen - trumpetti * Juhani Aalto, Sointu Huuskonen ja Seppo Peltola - pasuuna * Heikki Laurila ja Eero Lupari - akustinen kitara * Matti Bergström - basso * Ilpo Kallio - rummut * Markku Hannola - lyömäsoittimet * Matti Oiling - tamburiini * Olavi Haapalainen, Juhani Homanen, Jukka Laakkonen, Marjukka Nenonen, Rauno Salminen, Jorma Ylönen ja Timo Vartiainen - viulut * Ahti Pilvi - alttoviulu * Kari Lindstedt ja Staffan Stenström - sello Lähde:Carita Holmström: Jos tänään tuntis' huomisen - Kaikki EMI-levytykset 1973-1974; kansilehti == Lähteet == == Aiheesta muualla == *Yle Elävä arkisto: Kappaleen esitys Suomen karsinnassa Luokka:Suomen euroviisuedustuskappaleet Luokka:Vuoden 1974 euroviisuedustuskappaleet
Jabla

Jabla (, myös esimerkiksi Jablah, Jableh, Jable, Jabala) on Välimeren rannikkokaupunki Syyrian Latakian maakunnassa. Se on Jablahin piirikunnan keskus. Vuoden 2004 väestönlaskennassa kaupunkiin kirjattiin 53 989 ja koko piirikuntaan 196 171 asukasta. ==Maantiede== Jablah sijaitsee linnuntietä noin 208 kilometriä Syyrian pääkaupunki Damaskoksesta pohjoiseen ja 22 kilometriä maakuntakeskus Latakiasta kaakkoon. Turkin raja on noin 54 kilometriä kaupungin keskustasta pohjoiseen. ==Historia== Nykyistä Jablahia asuttivat aikanaan foinikialaiset ja se oli tärkeä alueellisen kaupan keskus. 400-luvulla eaa. kaupungista tuli doorialainen siirtokunta ja myöhemmin sen valtasi Rooman valtakunta. Arabit valtasivat kaupungin Bysantin valtakunnalta vuonna 638. Sittemmin Bysantti valtasi kaupungin takaisin kahteen otteeseen. Ensin kaupungin valtasivat Nikeforos II Fokas ja myöhemmin Johannes I Tzimiskes vuonna 975. Muslimit valtasivat sen vuonna 1080 ja vuonna 1108-9 heitä seurasivat ristiretkeläiset. Kaupunki luovutettiin genovalaisille ja sinne asetettiin katolilainen piispa. Saladin valtasi kaupungin vuonna 1188 ja vuosien 1192 ja 1285 sen omistuksesta kamppailiat temppeliherrat ja johanniitat. Egyptin mamelukkisulttaani Qalawun valtasi kaupungin vuonna 1285 ja Osmanien valtakunta vuonna 1516. Kaupunki kuului Osmanien valtakuntaan seuraavien viiden vuosisadan ajan. Syyrian sisällissodan alussa maaliskuussa 2011 Jablassa ja läheisissä Latakian ja Baniyasin kaupungeissa järjestettiin hallituksen vastaisia mielenosoituksia ja saman vuoden huhtikuussa turvallisuusjoukot tulittivat paikallisia. ==Liikenne== Aivan kaupungin koillispuolella on sekä siviili- että sotilaslentoliikennettä palveleva Latakian lentoasema, viralliselta nimeltään Bassel al-Assadin kansainvälinen lentoasema (IATA: LTK, ICAO: OSLK). Jablan lentotukikohdan toiminta vilkastui merkittävästi elo-syyskuussa 2015, kun Venäjä toi sotavoimiaan tukikohtaan, laajensi sitä ja ryhtyi muun muassa ilmavoimillaan aktiivisemmin osallistumaan sotilaallisesti Syyrian sisällissotaan Syyrian hallituksen joukkojen liittolaisena. Lokakuussa 2015 tukikohtaan kuljetettiin myös Iranin merijalkaväen sotilaita. ==Lähteet== ==Aiheesta muualla== Luokka:Syyrian kaupungit Luokka:Latakian maakunta
USS Thornhill (DE-195)

USS Thornhill (runkonumero DE-195) oli Yhdysvaltain laivaston Cannon-luokan saattuehävittäjä toisessa maailmansodassa, jolloin se suojasi saattueita Atlantilla. == Valmistus == Alus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 7. lokakuuta 1943. Alus laskettiin vesille 30. joulukuuta kumminaan luutnantti Thornhillin äiti rouva J. E. Thornhill ja otettiin palvelukseen 1. helmikuuta 1944 ensimmäisenä päällikkönään reservin luutnantti John B. Shumway.DANFS - USS Thornhill == Palvelus == Alus lähti 18. helmikuuta 1944 vastaanottotesteihin sekä miehistön koulutukseen Bermudalle, mistä se palasi New Yorkiin tasan kuukautta myöhemmin. Huhtikuun alus oli koululaivana Norfolkissa ja toukokuussa se palasi New Yorkiin suojatakseen osan saattueesta UGS42 Norfolkiin. Saattue, johon kuului 108 alusta, lähti Hampton Roadsista 13. toukokuuta kohti Pohjois- Afrikkaa. Thornhill saapui Bizerteen 1. kesäkuuta ja palasi New Yorkiin 29. kesäkuuta suojaten länteen matkannutta saattuetta. Heinäkuussa alus suojasi toisen saattueen Pohjois-Afrikkaan palaten New Yorkiin 7. syyskuuta. Seuraavien kahdeksan kuukauden aikana alus teki neljä matkaa Britteinsaarille ja Ranskaan. Se lähti 9. kesäkuuta 1945 saattajadivisioona 55:n mukana Guantanamonlahdelle, mistä se jatkoi matkaansa Panaman kanavan kautta Yhdysvaltain länsirannikolle. Divisioona saapui 9. heinäkuuta San Diegoon, mistä se jatkoi matkaansa viisi päivää myöhemmin saapuen Pearl Harboriin 19. heinäkuuta liittyen Yhdysvaltain Tyynenmeren laivaston hävittäjiin. Alus lähti 8. elokuuta divisioonan mukana suojaten SS Empress of Australiaa Marshalleille. Osasto saapui Eniwetokille vuorokausi Japanin antautumisen jälkeen. Alus viipyi Marshalleilla, kunnes se lähti 7. joulukuuta USS Wingfieldin kanssa Havaijille. Alukset saapuivat 13. joulukuuta Pearl Harboriin, jossa Thornhill oli tammikuun 1946 sääaluksena. Alus lähti 2. helmikuuta Pearl Harborista Yhdysvaltoihin. Vierailtuaan San Diegossa alus saapui Bostonin laivastontelakalle 7. maaliskuuta. Viikkoa myöhemmin alus ankkuroitiin Green Cove Springsiin Floridaan. Alus poistettiin palveluksesta 17. kesäkuuta 1946 ja liitettiin Atlantin laivaston reserviin. Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä Aldebaran runkonumerolla F-950. Alus poistettiin Yhdysvaltain laivaston alusluettelosta 26. maaliskuuta. ==Lähteet== * === Viitteet === Luokka:Cannon-luokan saattuehävittäjät‎ Luokka:Yhdysvaltalaiset toisen maailmansodan hävittäjät
Mika Maliranta

Mika Juhani Maliranta (s. 3. toukokuuta 1968 Kotka) on suomalainen taloustieteilijä, filosofian tohtori ja Laboren johtaja vuodesta 2021. == Tausta == Maliranta on kotkalaisesta työläisperheestä. Hän opiskeli tilastotiedettä ja sosiologiaa ja jälkimmäisestä kiinnostunut mutta päätyi taloustieteilijäksi professori Matti Pohjolan rekrytoitua hänet tutkimusprojektiin valtiotieteellisen hississä. ==Ura== Maliranta on työskennellyt vuodesta 2009 tutkimusjohtajana Elinkeinoelämän tutkimuslaitoksessa ja osa-aikaisena professorina Jyväskylän yliopiston kauppakorkeakoulussa. Kun hänet valittiin Palkansaajien tutkimuslaitoksen (PT) eli nykyisen Laboren johtajaksi vuonna 2021, hän päätti työnsä Kilpailu- ja kuluttajaviraston tutkimusprofessorina mutta jatkoi yhä Jyväskylän yliopiston osa-aikaisena taloustieteen professorina. Maliranta on tutkinut muun muassa talouskasvua, tuottavuutta, työntekijöiden liikkuvuutta, innovaatioita ja kilpailua. Mediassa hän on profiloitunut luovan tuhon puolestapuhujana.Professori: Vain luova tuho nostaa Suomen suosta. Helsingin Sanomat 14.1.2015. Viitattu 4.4.2022. Maliranta valmistui maisteriksi Helsingin yliopistosta vuonna 1993 ja lisensiaatiksi 1997. Hän väitteli tohtoriksi kansantaloustieteestä Helsingin kauppakorkeakoulussa vuonna 2003.Väitösesite. Mika Maliranta: Micro level dynamics of productivity growth: An empirical analysis of the great leap in Finnish manufacturing productivity in 1975–2000. Helsingin kauppakorkeakoulu 9.12.2003. Viitattu 12.10.2015 Malirannan ja Ari Hyytisen teos Yritysjohdon taloustiede: Yritykset taloudessa ja taloustieteessä on valintakoekirjana kauppatieteellisen alan yhteisvalinnan valintakokeessa vuonna 2016.http://www.kauppatieteet.fi/hakeminen/valintamenettely/valintakoekirjat/ Viitattu 31.10.2015 == Talouspoliittisia näkemyksiä == Maliranta sanoo olevansa oikeistodemari. Hänellä on aina ollut John Rawlsin oikeudenmukaisuuskäsitys: ”Kaikista heikoimmilla olevien asema pitäisi olla mahdollisimman hyvä.” Ihannemaailmassa ei olisi tuloeroja, mutta todellisuudessa pitää ottaa kannustimet huomioon, ja koska jotkut pitävät enemmän vapaa-ajasta tai eri asioista, tuloerot ovat väistämättömiä. Hänestä pohjoismaisen hyvinvointivaltion turvaamiseen kuuluu pitää talous kunnossa. Huoltosuhde, eläkepommi ja jossain määrin velkaantuminenkin huolestuttavat häntä. Keväällä 2022 hän arvioi, ettei Suomessa tulisi tuolloin ryhtyä veronkevennyksiin. == Yksityiselämä == Malirannan puoliso on toimittaja Krista Taubert. == Julkaisuja == * * * Malirannan tutkimukset IDEASissa == Lähteet == Luokka:Suomalaiset taloustieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1968 syntyneet Luokka:Elävät henkilöt
Nils Dardel

Nils Elias Kristofer von Dardel, tunnettu nimellä Nils Dardel, joskus myös Nils de Dardel (25. lokakuuta 1888 Bettna, Flen – 25. toukokuuta 1943 New York), oli ruotsalainen taidemaalari. == Elämä ja ura == Dardel opiskeli Ruotsin kuninkaallisessa taideakatemiassa 1908–1910 ja muutti sen jälkeen Pariisiin. Hän teki myös opintomatkoja Aasiaan ja matkusteli muutenkin jatkuvasti ympäri maailmaa.Valjakka, Timo: Ruotsalainen dandymaalari Nils Dardel on kuin Dali, Warhol ja Bowie samassa persoonassa, Helsingin Sanomat 18.10.2015. Dardelin tunnetuimpia maalauksia ovat Crime Passionnel, Svarta Diana ja Den döende dandyn,"Den döende dandyn under klubban". jotka kaikki kuuluvat Tukholman Moderna museetin kokoelmiin. Dardell teki paljon myös tilausmuotokuvia. Dardel muutti toisen maailmansodan vuosina ensin Kuuban Havannaan ja sieltä New Yorkiin. Hän kuoli sydänkohtaukseen newyorkilaisessa taiteilijahotellissa. Hän kärsi vakavasta sydänviasta ja pelkäsi kuolevansa nuorena. Kuolemanpelko oli yksi hänen taiteensa keskeisistä teemoista. Lokakuussa 2012 Dardelin maalaus Vattenfallet myytiin Bukowskin huutokaupassa 25 miljoonalla Ruotsin kruunulla, mikä teki siitä siihen asti kalleimman ruotsalaisen modernistisen maalauksen. == Yksityiselämä == Nils Dardel kuului von Dardelin aatelissukuun. Hänen isoisänsä oli taidemaalari Fritz von Dardel. Dardel oli avoimesti biseksuaali aikana, jolloin homoseksuaalisuus oli Ruotsissa kiellettyä. Hänellä oli suhde taiteenkerääjä ja balettiseurueen perustaja Rolf de Marén kanssa. Dardel kihlautui salaa Nita Wallenbergin kanssa 1918, mutta suku ei hyväksynyt taiteilijaa ja kihlaus purettiin. Nita vaikutti voimakkaasti Dardelin taiteeseen vuosina 1917-1920. Vuosina 1921–1934 Nils Dardel oli naimisissa kirjailija Thora Klinckowströmin (1899–1995) kanssa. Heidän tyttärensä oli taiteilija Ingrid von Dardel (1922–1962), jonka poikia ovat taidemaalarit Henry Unger (s. 1945) ja Nils Ekwall (s. 1954).Nils von Dardel. Artnet. Viitattu 12.10.2015. Henry Ungers biografi. Henry Ungerin verkkosivusto. Viitattu 12.10.2015. Ekwall, Lage E. O., direktör, Alstad, Vem är Vem? Nils Ekwall. Ekwallin oma verkkosivusto. Viitattu 12.10.2015. Dardel vietti loppuelämänsä vuodesta 1930 lähtien amerikan-ruotsalaisen kirjailijan Edita Morrisin s. Toll (1902—1988) kanssa, joka oli tahollaan naimisissa kirjailija ja toimittaja Ira Victor Morrisin kanssa. == Teoksia == File:Nils Dardel Döende dandyn.jpg|Den döende dandyn, 1918. File:NILS VON DARDEL, "Vattenfallet".jpg|Vattenfallet, 1921. File:Tollie Zellman målad av Nils Dardel.jpg|Tollie Zellmanin muotokuva, 1930. File:Nils Dardel Mona Mårtensson.JPG|Lyijykynäpiirros Mona Mårtenssonista. == Lähteet == == Aiheesta muualla == * Kuoleva dandy oli liikaa Ruotsille. Ylen uutiset 11.10.2015. * Asplund, Karl: Nils E. C. Dardel, von. Svenskt biografiskt lexikon. Luokka:Ruotsalaiset taidemaalarit Luokka:Vuonna 1943 kuolleet Luokka:Vuonna 1888 syntyneet
Naisten Viiri

Naisten Viiri oli Yhdysvalloissa vuosina 1936–1978 ilmestynyt suomenkielinen kommunistinen naistenlehti. Toverittaren ja Työläisnaisen toimintaa jatkanut Naisten Viiri ilmestyi aluksi Eteenpäin-lehden sisarjulkaisuna New Yorkin osavaltion Yonkersissa. Työmies–Eteenpäin-lehden perustamisen yhteydessä vuonna 1950 se siirtyi Wisconsinin Superioriin. Naisten Viirin toimittajina työskentelivät muun muassa Emma Mattila (1930- ja 1940-luvuilla), Emma Tuominen (1950-luvulla), Frank Walli (1960-luvulla) ja Helen Kruth-Leiviskä (1970-luvulla). Alaotsikolla The only Finnish women’s journal in America julkaistu kaksitoistasivuinen viikkolehti sisälsi poliittisen aineiston lisäksi yleisluontoisia naisia kiinnostavia artikkeleita ja uutisia, kotitalousneuvoja ja kaunokirjallisuutta, joiden tarkoitus oli vedota myös laajempaan yleisöön. Lehti lakkasi suomenkielisen lukijakunnan vähennyttyä. ==Lähteet== Luokka:Amerikansuomalaiset aikakauslehdet Luokka:Naistenlehdet
Tert-butyylidimetyylisilyylikloridi

tert-Butyylidimetyylisilyylikloridi eli tert-butyylidimetyylikloorisilaani (C6H15SiCl) on silaaneihin kuuluva piitä sisältävä orgaaninen yhdiste. Yhdistettä käytetään orgaanisen kemian synteeseissä. ==Ominaisuudet== tert- Butyylidimetyylisilyylikloridi on huoneenlämpötilassa valkoista kiteistä ja hygroskooppista ainetta. Yhdiste liukenee moniin orgaanisiin liuottimiin esimerkiksi tetrahydrofuraaniin, dimetyyliformamidiin ja dikloorimetaaniin. ==Valmistus== tert-Butyylidimetyylisilyylikloridia voidaan valmistaa kloorin ja tert-butyylidimetyylisilaanin välisellä reaktiolla.. tert- Butyylidimetyylisilyylikloridia käytetään liittämään karboksyylihappoihin, alkoholeihin, fenoleihin, amiineihin ja tioleihin suojaryhmäksi tert- butyylidimetyylisilyyliryhmä ja katalyyttinä käytetään imidatsolia tai 4-dimetyyliaminopyridiiniä. Tämä ryhmä on hyvin steerisesti estynyt, minkä vuoksi suojatut ryhmät eivät reagoi epätoivotulla tavalla. Suojaus voidaan purkaa tetrabutyyliammoniumfluoridin avulla. tert- Butyylidimetyylisilyyliryhmän vakauden vuoksi tert- butyylidimetyylisilyylikloridia käytetään myös suhteellisen stabiilien silyylienolieettereiden, keteenien ja keteeniasetaalien valmistamiseen. Näillä yhdisteillä on käyttöä orgaanisten synteesien välituotteina. ==Lähteet== Luokka:Orgaaniset yhdisteet Luokka:Piiyhdisteet
Monokini 2.0

Monokini 2.0 on suomalaisen taiteilijakaksikko Tärähtäneiden ämmien vuonna 2013 aloittama muotia, valokuvausta ja voimaannuttamista yhdistävä yhteisötaideprojekti. Projektin kohderyhmänä on erityisesti rintasyöpää sairastavat ja sairastaneet naiset, jotka ovat läpikäyneet rinnanpoistoleikkauksen. Projektiin osallistuneet 10 suomalaista muotisuunnittelijaa suunnittelivat yksirintaisille naisille uima-asuja. Monokini 2.0 -projektin valokuvien mallit ovat jokainen sairastaneet rintasyövän. Monokini 2.0 -projekti ottaa kantaa vallitseviin kauneusihanteisiin ja viestittää, kuinka rinnan rekonstruktioleikkaus on jokaisen yksilön oma valinta. Projekti käsittelee myös länsimaisia käsityksiä alastomuudesta ja paljastamisesta. == Uima-asujen suunnittelijat http://www.monokini2.com/who-are-they/]== * Katriina Haikala ja Vilma Metteri / Tärähtäneet ämmät * Outi Les Pyy * Sasu Kauppi * Elina Halttunen * Tyra Therman * Mert Otsamo * Timo Rissanen * Piia Keto ja Marjo Kuusinen / Kaksitvå ==Projektin saama huomio== Monokini 2.0 -projekti on saanut runsaasti julkisuutta sekä suomessa että ulkomailla. Projektista on uutisoinut mm. Daily Mail, Helsingin Sanomat, New York Daily News, The Huffington Post, The Times of India ja Al Jazeera. Monokini 2.0 -projekti sai laajaa julkisuutta, kun laulaja Lady Gagan hyväntekeväisyysjärjestö Born This Way Foundation https://bornthisway.foundation kirjoitti Facebook-sivuillaan https://www.facebook.com/bornthiswayfoundation projektista. Kirjoitus aiheutti valtavan yleisöryntäyksen Monokini 2.0 -projektin nettisivuille ja kaatoi sivut kahdesti. http://yle.fi/uutiset/lady_gaga_kaatoi_rintasyovan_sairastaneiden_suomalaisten_uimapukusivuston/7265455 ==Monokini 2.0 Catwalk Show== Monokini 2.0 Catwalk Show järjestettiin 30. elokuuta 2015 Yrjönkadun uimahallissa Helsingissä. Päivän aikana järjestettiin kaksi muotinäytöstä, joissa Monokini 2.0 -projektin uima-asut esiteltiin yleisölle ensi kertaa valokuvien ulkopuolella. Muotinäytöksessä suunnittelijoiden uima-asuja esittelivät rintasyöpää sairastaneet naiset, joille puvut alun perin suunniteltiin. Lisäksi tapahtumassa esiintyi laulaja Astrid Swan yhtyeineen, Suomen Uimaliiton taitouintijoukkue ja Mamo-kuoro. ==Menneet näyttelyt (2014-2015)== * 2015 ”Monokini 2.0”, Suomen Tukholman- instituutin galleria, Tukholma, Ruotsi * 2015 ”Monokini 2.0”, Kunstplass10http://www.kunstplass5.no/omkp5.html, Oslo, Norja * 2014 ”Monokini 2.0”, Museum Anna Nordlanderhttp://konstmuseet.com , Skellefteå, Ruotsi * 2014 "Monokini 2.0", Suomen valokuvataiteen museo, Helsinki == Lähteet == == Aiheesta muualla == * Tärähtäneiden ämmien sivut * Monokini 2.0 -projektin sivut * Monokini 2.0 -projektin esittelyvideo * Daily Mail, artikkeli * Helsingin Sanomat, artikkeli * New York Daily News, artikkeli Luokka:Taideteokset (kuvataide)
Karkeakarvainen istrianajokoira

Karkeakarvainen istrianajokoira () on kroatialainen koirarotu. Rotu on jalostettu 1800-luvun puolivälissä ketun ja jäniksen metsästykseen. Rotua käytetään myös karkottavana lintukoirana ja villisian metsästykseen. Jotkut yksilöt osoittavat myös noutotaipumusta ja hakevat saaliin niin vedestä, kuin maalta. == Ulkonäkö == Säkä voi vaihdella huomattavasti, koska koiran ensisijainen käyttötarkoitus on metsästäminen. Rotua arvioidessa kiinnitetäänkin enemmän huomiota suorituskykyyn kuin ulkonäköön. Istrianajokoiran paino voi vaihdella 16–28 kg välillä ja säkäkorkeus on noin 44–58 cm. Nartun ihanne säkä on 50 cm ja uroksen ihanne 52 cm. Rodun karkea karva on hyvin säänkestävä. Peitinkarva on noin 5–8 cm pitkää ja koiralla on pohjavilla. Koiran pääväri on puhtaan valkoinen ja siinä yleensä on oransseja laikkuja. Korvat ovat lupat ja häntä piiskamainen. Koiran yleisilmeeseen kuluvat tuuheat kulmakarvat ja viikset. == Luonne ja käyttäytyminen == Istrianajokoira ei sovi pelkästään seurakoiraksi, vaan tarvitsee metsästävän kodin. Koira on helposti koulutettavissa ja sitä käytetään paljon erilaisissa metsästysmuodoissa. Koiralla löytyy kuitenkin luonnetta, mutta se ei ole koskaan ihmiselle aggressiivinen. == Alkuperä == Karkeakarvainen istrianajokoira on jalostettu lyhytkarvaisesta muodosta risteyttämällä sitä griffon vendeénin kanssa. Suomessa rotu on vielä melko harvinainen ja tuntematon. Ensimmäiset viisi karkeakarvaista istrianajokoiraa on tuotu Suomeen 2008 Serbiasta. == Muunnokset == Sloveniassa rodusta on hyväksytty yksivärinen keltainen muunnos (, ). Se saa osallistua Sloveniassa näyttelyihin omassa luokassaan.Group of FCI Non Recognized Breeds. Euro Dog Show Slovenia 2024. Haettu 23.5.2024. == Lähteet == Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Kroatialaiset koirarodut